સર્વ શિક્ષા અભિયાન અંતર્ગત વિદ્યાર્થીનું નામ કોઇ બે સ્કૂલમાં હોય તો ટ્રેસ કરી શકાય એટલે ડુપ્લીકેશન ન થાય તેવા હેતુથી વિદ્યાર્થીઓના યુનિક આઇડી ધોરણ બદલાતાં, સ્કૂલ બદલાતાં જરૂરી વિગતો સામે અપડેટ કરાઇ રહ્યા છે. વિદ્યાર્થીના યુનિક આઇડી આધારે ઓનલાઇન વિગતો સ્કૂલોએ કોડ મુજબ ભરવાની હોય છે. જેમાં છેલ્લા એક મહિનાથી ચાલતી આ કામગીરી ઓનલાઇન સર્વર મંદ રહેતા યુનિક આઇડી ખોલવામાં જ શિક્ષકો ફાંફે ચઢ્યા છે. મહેસાણા શહેરમાં ઘણી માધ્યમિક અને ઉચ્ચત્તર માધ્યમિક સ્કૂલના પ્રયાસો છતાં ઓનલાઇન સર્વર ધીમું રહેતાં અપડેટમાં અટવાઇ રહ્યાની રાવ ઉઠી છે, ત્યારે સત્વરે ઓનલાઇન સોફ્ટવેર, સર્વર અપડેટ કરીને પ્રક્રિયા સરળ બનાવવા માંગ કરાઇ છે.